BM ส่งซิกโรงงานเขต “Free Zone” เดินเครื่องช้าสุด Q3 ลั่นยอดผลิตหนึ่งงาน 600 ล้าน
BM ส่งซิกโรงงานเขต “Free Zone” เดินเครื่องได้ช่วงไตรมาส 2-3 มั่นใจยอดการผลิตต่อหนึ่งงานประมาณ 500-600 ล้านบาท/ปี ขณะที่ผลประกอบการไตรมาสมั่นใจเติบโตแกร่ง
 
BM ส่งซิกโรงงานเขต “Free Zone” เดินเครื่องได้ช่วงไตรมาส 2-3 ช่วยผลักดันรายได้โตแกร่งในอนาคต
18 เม.ย. 2566

นายธานิน สัจจะบริบูรณ์ ประธานเจ้าหน้าที่บริหาร บริษัท บางกอกชีทเม็ททัล จำกัด (มหาชน) หรือ BM เปิดเผยถึงความคืบหน้าของโรงงานใหม่บนพื้นที่ 25 ไร่ ในตำบลบางปลากด อำเภอพระสมุทรเจดีย์ จังหวัดสมุทรปราการ ซึ่งมีการก่อสร้างแล้วเสร็จไปในไตรมาส 1/2566 เป็นที่เรียบร้อยแล้ว เพียงแต่รอใบอนุญาตเป็นเขตปลอดอากร (Free Zone) ในเฟสแรกเท่านั้น ดังนั้นคาดว่าจะสามารถเดินเครื่องผลิตสินค้าได้ภายในช่วงไตรมาส 2-3 นี้ และล็อตแรกอาจส่งไปยังอเมริกาหลังจากมีการเจจรากับลูกค้าต่างประเทสหลายราย
สำหรับยอดการผลิตในโรงงานใหม่เขต Free Zone เบื้องต้นประเมินยอดการผลิตต่อหนึ่งงานจะอยู่ประมาณ 500-600 ล้านบาทต่อปี ดังนั้นหากสามารถเดินเครื่องผลิตสินค้าเพื่อส่งออกเต็มกำลังการผลิตแล้ว จะผลักดันให้ภาพรวมผลการดำเนินงานของบริษัทเติบโตอย่างก้าวกระโดด หลังจากในปัจจุบันงานส่งออกมีรายได้เพิ่มขึ้นมาอยู่ที่ประมาณ 350-400 ล้านบาทต่อปี
ส่วนยอดส่งออกในช่วงไตรมาส 1/2566 ยังคงเติบโตสม่ำเสมอจากช่วงเดียวที่ผ่านมา ซึ่งแนวโน้มผลการดำเนินงานไตรมาส 1/2566 เติบโตแข็งแกร่งดีกว่าช่วงเดียวกันของปีก่อน นอกจากนี้ แนวโน้มในครึ่งปีหลังยอดขายมีโอกาสเติบโตกว่าปีที่ผ่านมาอย่างแน่นอน เพราะจะมียอดการผลิตในโรงงานใหม่เขต Free Zone จะเพิ่มประสิทธิภาพในการผลิต แต่อย่างไรก็ตามยอดส่งออกเดิมก็เติบโตอยู่แล้ว
ทั้งนี้ ดูได้จากยอดขายในภาพรวมของบริษัทช่วยปี 2565 ที่ผ่านมา พบว่าบริษัทมีรายได้รวม 1,305.22 ล้านบาท เพิ่มขึ้น 14.13% เมื่อเทียบกับงวดเดียวของปีก่อนมีรายได้รวม 1,143.66 ล้านบาท โดยจากการเพิ่มขึ้นอย่างมากของงานส่งออกต่างประเทศ ซึ่งเติบโตขึ้นจากยอดขายที่ระดับ 220 ล้านบาท เป็น 450 ล้านบาทในปี 2565 ด้านงานอื่นๆ เช่น งานกลุ่มตู้ต่างๆ ก็มีการเติบโตขึ้นในปี 2565
นอกจากนี้ในปี 2566 บริษัทอยู่ระหว่างการขออนุญาตเปิดดำเนินการเขต Free Zone เพื่อรองรับการขยายงานส่งออก รวมถึงลดต้นทุนและความเสี่ยงจากอัตราแลกเปลี่ยน ด้วยการนำเข้าวัตถุดิบเป็นสกุลเงิน USD ซึ่งจะช่วยให้เกิดการ Natural Hedging ในอัตราแลกเปลี่ยน ดังนั้นมั่นใจว่ารายได้ในปีนี้จะเติบโตแข็งแกร่ง